Exqrch/javanese-Komodo-pixelgpt huggingface dataset:
Lan luwih luwih manèh, ukuran kornéa mripat kang luwih gedhé tinimbang kéwan diurnal
Kéwan kang dikenal saba wengi umpamané kucing, tikus, guweg lan lawa.
Parkland (filem) "Parkland "inggih punika filem sandiwara sujarah saking Amérikah Sarékat ingkang dipundamel ing taun 2013
Filem punika dipunsutradarani Peter Landesman
Piyambakipun ugi ingkang nganggit skénarionipun
Filem punika dipunangkat saking buku anggitanipun Vincent Bugliosi ingkang sesirah "Four Days In November" ingkang kaanggit taun 2008, nyariyosaken tragedhi sedanipun présidhèn Amérikah Sarékat, John F
Prodhuser filem punika antawisipun Tom Hanks, Gary Goetzman, lan Bill Paxton kanthi kabiyantu déning Exclusive Media kagunganipun Nigel lan Matt Sinclair
"Parkland" ngangkat cariyos babagan tragedhi sedanipun présidhén Amérikah Sarékat, John F
Kennedy (JFK) ing taun 1963
Cariyos utami ingkang kasuguhaken wonten filem punika kapundhut saking "perspektif" tiyang-tiyang limrah ingkang dumadakan kalebet wonten ing tragedhi punika
Tiyang-tiyang wau inggih punika dokter mudha lan suster ing Griya Sakit Parkland, kepala dhinas wadi Dallas, juru kodhak ingkang keleresan ngrekam tragedhi punika, agen Federal Bureau of Investigation (FBI), Lee Harvey Oswald, lan para petugas panjagi kaamanan présidhèn, ugi kalebet Robert Oshwald ingkang ngurus kangmasipun minangka ingkang tumindak mejahi présidhèn, ingkang kasusul kanthi panembakan Lee Oswald (pelaku) dipuntembak medal sasampunipun saking ruang penyidikan
Filem Parkland dipunsutradarani lan dipunserat skénarionipun déning Peter Landesman adhedasar saking buku "Four Days In November" anggitanipun Vincent Bugliosi
Filem punika dipundamel wiwit wulan Januari 2013 ing Austin, Texas, Amérikah Sarékat
Peter Landesman minangka sutradara mratélakaken bilih filem punika mboten badhé nyuguhaken warni-warni téyori konspirasi ingkang wonten sesambetanipun kaliyan tragedhi sedanipun présidhén Kennedy
"Parkland" dipunbabar ingkang kaping pisan nalika pangaji ka-70 Venice International Film Festival lan sasampunipun ugi dipuntepangaken dhumateng para panyarta wonten adicara Festival Film Internasional Toronto 2013
Wonten ing format DVD lan Blu-ray, filem punika dibabar ing tanggal 5 November 2013
Sasampunipun kababar, filem "Parkland" nampeni atur sapala ingkang warni-warni
Rotten Tomatoes nyathet, filem punika pikantuk rating 49% dhedhasar 119 tiyang ingkang mbiji
Wondéné Metacritic mratelakaken bilih filem punika gadhah biji 51 dumugi 100, ingkang ateges bilih filem punika saget dipuntampi.
The Kite Runner (filem) The Kite Runner punika filem sandiwara saking Amérikah Sarékat ingkang dipundamel taun 2007
Filem punika dipunsutradarani Marc Forster, dhedhasar skénario anggitanipun David Benioff, dipunangkat saking novèl kanthi sesirah ingkang sami, karyanipun Khaled Hosseini
"The Kit Runner" nyariyosaken Amir, laré jaler saking Distrik Wazir Akbar Khan ing Kabul, Afganistan, lan kancanipun, Hassan, putra sawijiné juru ladi hazara ing griyanipun, sarta bubruhipun kaanan pamaréntah ing Afghanistan sasampunipun dawahipun monarki Afghanistan ing invasi Soviet, para pengungsi dhumateng Pakistan lan Amérikah Sarékat, ugi kuwaosipun rezim Taliban
Filem punika mundhut latar cariyos ing Afghanistan, sakpérangan wonten Kashgar, Republik Rakyat Tiongkok, awit saking kuwatos wontenipun bebaya manawi dipuntindakaken wonten Afghanistan
Sapérang kathah wicantenan ing filem The Kit Runner ngagem basa Dari, ingkang sakedhik dipunpoles kanthi basa Inggris
Juru paraga laré-laré ngginakaken bahasa ibu, nanging sapérang paraga diwasa kedah sinau basa Dari
"The Kite Runner" dipunbabar wujud DVD ing tanggal 25 Maret 2008
Wonten taun punika, "The Kite Runner" pikantuk pangaji minangka Filem Manca Paling Sae wonten pangaji Piala Oscar
Amir lan Hassan manggèn wonten Kabul, Afghanistan, nalika samanten saweg wonten paperangan antawisipun Taliban kaliyan Ruslan
Amir lan Hassan tansah dolan sesarengan
Ing papan panggènanipun, wonten laré namanipun Assef ingkang gadhah prilaku seks bènten lan remen nganiaya laré jaler, kaliyan golongan kang kasar
Sawijining dinten, Assef péngin natoni Amir
Nanging Hassan nylametaken Amir
Piyambakipun mlintheng matanipun Assef
Assef nangis lan mboten badhé mbales tumindak punika
Hassan prasetya dhumateng Amir manawi wonten pundi kemawon, kepara piyambakipun ugi tansah nglindhungi Amir
Nalika dinten tanggap warsanipun Hassan, Amir maringi sawijiné layangan dhumateng Hassan
Hassan tuhu remen nampani bebungah punika, lan badhé mucali Amir dolanan layangan
Amir mboten saget dolanan layangan, mboten kados Hassan ingkang prigel sanget
Awit saking piwucal saking Hassan, Amir saget dolanan layangan kanthi saé
Kepara nalika wonten tetandhingan layangan, Amir kasil menang
Nalika Hassan mundhut layangan Amir ingkang dhawah ing sawijiné panggènan, Assef nginthil saking wingking lan natoni Hassan
Sejatosipun nalika kadadéan punika, Amir sumerep
Nanging piyambakipun mlajar lan mboten mbiyantu kancanipun, Hassan, ingkang tansah lila punapa kemawon
Awit kadadéan punika, Amir lajeng ngadohi Hassan lan mitenah Hassan nyolong jam tanganipun
Perkawis punika ndadosaken Ali, ramanipun Hassan, mboten nyambut damel malih wonten kaluwargi Agha Sahib
Taun-taun salajengipun, wonten "invansi" déning Ruslan, ingkang ndadosaken Agha Sahib lan Amir kedah ngungsi dhumateng Amérika
Ing mrika, Amir ngrampungaken pawiyatanipun lan dados panganggit novèl
Amir lajeng dhaup kaliyan Soraya, puteri Jenderal Taheri.
Lejeng, sasampunipun sedanipun Sahib, dumadakan Amir nampz serat saking Rahim Khan, rencang nyambut damel ramanipun
Rahim Khan nyuwun supados Amir dhumateng Pakistan saperlu manggihi piyambakipun
Sasampunipun wonten Pakistan, Rahim Khan nyariyosaken samukawis dhumateng Amir
Rahim Khan ngendika bilih sajatosipun Hassan punika sadhèrèk kuwalonipun
Awis saking wekdal punika, Amir péngin manggihi Hassan
Nanging Hassan sampun séda sareng semahipun, Farzana, dipunpejahi déning Golongan Taliban
Namung putranipun Hasan taksih gesang lan mangen wonten Afghanistan.
Arya Dipayana Agung Setiadji bin Darjono Hadjiwidjojo utawi Ags
Arya Dipayana (#ALIH) inggih punika salah satunggalipun seniman saking Indonesia
Namanipun misuwur minangka seniman téater, panggurit lan panganggit carita cekak ingkang kamot ing sawenè ariwarta lan kalawarta
Arya Dipayana salah satunnggalipun panampi pangaji Hibah Seni saking Yayasan Kelola
Arya Dipayana lair ing Kabupatèn Tulungagung, Jawa Wétan, 29 April 1961
Miwiti kiprah kesenian nalika taksih wonten sekolah menengah kanthi nyerat carita cekak lan geguritan
Ngrampungaken pawiyatanipun ing Jurusan Sastra Prancis, Fakultas Sastra, Universitas Indonesia
Piyambakipun naté nyambut damel minangka redhaktur tamu ing kalawarta "Hai" lan "Zaman", lan sapérang biro iklan
Karyanipun kathah ingkang dimot ing ariwarta kados ta "Majalah Hai, Suara Pembaruan, Zaman, Majalah Matra" lan sanèsipun
Taun 1976 piyambakipun miwiti kiprah ing donyanipun téater, ngedekaken Teater Egg (sapunika Teater Tetas) taun 1978
Awit taun 1985 nyerat lakon drama kanggé sapérang pagelaran
Buku geguritanipun ingkang naté dibabar, inggih punika "Sajak Pejalan Kaki, Tiga Cermin Kecil (Kumpulan Bertiga)", lan "Sehingga Kabut (Kumpulan Tunggal)"
Sawenèh geguritanipun dipundadosaken lagu déning Dwiki Dharmawan, kalantunaken déning Novia Kolopaking, Reda Gaudiamo, lan sanèsipun
Arya Dipayana ugi aktif dados sutradara pagelaran-pagelaran Teater Tetas
Lakon drama ingkang diserat antawisipun "Wisanggeni Berkelebat, Seorang Anak Menangis, Palaganada: Dari Negeri Cinta, Jejak Surga", lan "Julung Sungsang dan Raung Kuda Piatu" (2009)
Arya Dipayana tilar donya ing tanggal 1 Maret 2011, antawisipun jam 22:30 WIB, nalika saweg ngrawuhi lokakarya téater ing Purwakarta, Jawa Barat minangka pawicara
Jenazah dipunsarèkaken ing TPU Jeruk Purut, Jakarta Selatan.
Atek Soedharmo Atek Soedharmo (#ALIH) inggih punika salah satunggalipun atlit lan juru paraga filem saking Indonésia ing dasawarsa 1970-an
Namanipun sampun misuwur nalika maragakaken filem "Joanna" sesarengan Lidya Kandouw (1983) ingkang dipunsutradarani Wim Umboh
Sadèrèngipun nglebeti kancah perfileman, Atek Soedharmo punika atlit ing cabang bina raga lan gadhah sasana gladhèn kanggé génerasi mudha
Piyambakipun tetirah saking donyane filem ing taun 1992 awit saking ketaman cidera wekdal dados juru paraga sesarengan kaliyan Cindy Rothrock
Pungkasanipun, Advent Bangun nggantosi minangka paraga ing filem punika
Atek Soedharmo lair ing Kutha Salatiga, Jawa Tengah, tanggal 30 Januari 1949
Awit taksih nem, piyambakipun sampun ngraketi donyanipun ulahraga, utamanipun cabang bina raga
Ing griyanipun, kepara piyambakipun gadhah sasana gladhèn "fitness" lan angkat wesi Raga Sampurna
Ing taun 1972, Atek ngyasa klub bina raga Pancanaka ingkang wiwit kiprahipun taun 1974
Klub mau disengkuyung déning manten Wali Kutha Salatiga, John Manuel Manoppo minangka katua umum
Kajawi punika, piyambakipun ugi kiprah ing kancah perfileman, dipunpracaya maragakaken ing filem "Joanna", ingkang dipunsutradarani Wim Umboh
Nalika samanten, piyambakipun dipunpacangaken kaliyan paraga wanita, Lidya Kandouw
Filem ingang mundhut gambar wonten saindhengipun Air Terjun Sekar Langit punika, nyariyosaken satunggalipun nem-neman ingkang nylametaken satungalipun kenya peranakan Walanda ingkang nyobi "minggat" saking tiyang sepuhipun
Kajawi nylametaken Joanna, Atek ugi ugi nyengkuyung para warga nglawan centheng-centheng Walanda miyos kaprigelan silatipun
Sasampunipun filem "Joanna", ing taun 1985 Atek kadhapuk dados juru paraga kaliyan Lia Waroka ing filem "Rambo"
Taun 1992, piyambakipun tetirah saking kancah perfileman amargi ketaman cidera nalika main sesarengan Cindy Rothrock
Pungkasanipun Advent Bangun ingkang nggantosi.
The Age of Adaline The Age of Adaline inggih punika sesirah filem sandiwara romantis fantasi saking Amérikah Sarékat ingkang didamel taun 2015
Filem punika dipunsutradarani Lee Toland Krieger, adhedasar skénario anggitanipun J
Mills Goodloe lan Salvador Paskowitz
Juru paraga ingkang main ing filem punika antawisipun Blake Lively, Michiel Huisman, Kathy Baker, Amanda Crew, Harrison Ford, lan Ellen Burstyn
"The Age of Adaline" dipunbabar kanggé sagung para pamirsa tanggal 24 April 2015 ing Amérikah Sarékat
Film The "Age of Adaline" nyariyosaken satunggalipun wanita kanthi asma Adaline Bowman (Blake Lively) ingkang lair tanggal 1 Januari 1908, nalika diwasa piyambakipun gadhah semah lan satunggal putri
Satunggaling wengi ing taun 1935, piyambakipun ngalami kacilakan ingkang pungkasanipun ngewahi sagung gesangipun
Mobil ingkang dipunasta punika dhawah wonten satunggalipun lepen, lan awit saking wekdal punika, Adaline Bowman tansah nem, utawi mboten naté sepuh malih
Supados mboten adamel gegeripun sinten kémawon, Adaline lajeng ndelikaké wadi punika kajawi dhumateng putrinipun
Piyambakipun nglampahi kathah kadadéan wiwit abad kaping rong puluh
Mataun-taun Adaline gesang piyambakan kanthi idhèntitas ingkang bèntèn, lan kadhang kala manggihi putrinipun ingkang saya tuwa
Sawijining dinten, Adalin Bowman pinanggih priya ingkang dipuntresnani lan tuwuh pangajeng supados saget mungkasi kaanan ingkang mboten sekeca punika
Nanging mendah kagetipun, nalika priya wau nepangaken dhumateng kaluwarginipun
Sang rama saking priya punika jebuli manten pacangipun Adalin nalika taksih nem
Ing tanggal 12 Mèi 2010, pawartos bab filem punika sampun didum lumantar sawenèh ariwarta lan kalawarta bilih badhé dipunwiwit, ingkang dipundamel déning Lakeshore Entertainment lan Sidney Kimmel Entertainment
Mills Goodloe, wondéné Salvador Paskowitz didhapuk badhé nganggit skénarionipun
Juru damel filem inggih punika Steve Golin, Alix Madigan, Tom Rosenberg, lan Gary Lucchesi
Ing tanggal 20 Juli 2010 ugi dilaporaké, Andy Tennant manawi didhapuk minangka sutradhara
Lan ing tanggal 31 Oktober 2010, Summit Entertainment numbas hak kanggé ngedum filem punika, awit saking pamundhutan gambar kawiwitan ing sasi Maret 2011
Filem "The Age of Adaline" dipundamel wiwit tanggal 10 Maret 2014 ing Vancouver, kalajengaken tanggal 5 Mèi
Lan ing tanggal 1 Maret 2014, pamundhutan gambar ing Hotel Vancouver
Tanggal 15 Agustus 2014, Lionsgate mratélakaken bilih filem punika badhé dipunbabar kanggé sagung pamirsa sadonya, tanggal 23 Januari 2015, nanging lajeng tanggal punika dipunewahi dados 24 April 2015
Rob Simonsen dipunpracaya dados pranata musik kanggé filem punika, wonéné Lana Del Rey nyengkuyung kanthi ngripta lagu sesirah "Life Is Beautiful" minangka pangiring filem
Lan sagung lelagon ing filem punika diringkes awujud album, kanthi sesirahl "Honeymoon".
Life of Crime (filem) Life of Crime inggih punika filem sandiwara komedi saking Amérikah Sarékat ingkang dipundamel taun 2013
Filem punika dipunsutradarani Daniel Schechter, adhedasar novèl anggitanipun Elmore Leonard ingkang kababar taun 1978 kanthi sesirah "The Switch"
Para juru paraga ingkang ndhèrèk main ing filem punika antawisipun Jennifer Aniston, Yasiin Bey, Isla Fisher, Will Forte, Mark Boone Junior, Tim Robbins, John Hawkes, Charlie Tahan, lan sanèsipun
Filem punika naté dipuntepangaken kaping pisan nalika pangaji Festival Film Toronto taun 2013, Festival Film Abu Dhabi, lan Traverse City Film Festival
"Life of Crime" dipunbabar kanggé sagung para pamirsa Amérikah Sarékat ing tanggal 29 Agustus 2014
Salah satunggalipun "sosialita" kanthi asma Mickey Dawson badhé dipunculik déning Ordell Robbie lan Louis Gara
Tiyang kalih wau pados cara pripun kareben saget kanthi gampil nyulik Mickey Dawson
Nanging salajengipun dumadakan wonten karuwetan nalika semahipun, Frank, mboten kersa maringi tebusan
Jebul sesambetan bebrayan antawisipun Frank lan Mickey Dawson, wekdal punika sampun badhé tumuju pegatan, amargi Frank langkung milih gendhakanipun, Melanie.
Girl Scout (filem) Girl Scout (#ALIH) inggih punika sesirah filem sandiwara komidi saking Koréa Kidul ingkang dipundamel ing taun 2008
Filem punika nyariyosaken sekawan wanita ingkang madosi tiyang ingkang sampun mbeta arta kagunganipun sekawan wanita wau
Para paraga ingkang kadhapuk ing filem punika antawisipun Kim Sun-a, Na Moon-hee, Lee Kyung-sil, Go Joon-hee, Park Won-sang, Im Ji-eun, lan sanèsipun
"Girl Scout" dipunbabar ing tanggal 5 Juni 2008
"Girl Scout" nyariyosaken satunggalipun kadadéan ing Bongcheon-3 dong, kawasan kumuh ing Seoul, Koréa Kidul
Kacariyosaken, wonten sekawan wanita inggih punika I-man (Na Moon-hee), yuswanipun sewidak taun ingkang nyambut damel wonten toko swalayan kanggé nguripi putrané ingkang nganggur, Bong-segera (Lee Kyung-sil), randha ingkang manggèn sareng putranipun ingkang saweg nandang sakit, Mi-Kyung (Kim Sun-a), randha; lan Eun-ji (Go Joon-hee), nyambut damel dados caddy
Sekawan wanita punika gadhah tekad ngempalaken arta kanggé mbikak toko ing sakiwa-tengené griyanipun, lan punika kekajengan satunggal-satunggalipun
Nanging panggayuh punika pupus nalika satungalipun sarékat kredit, Hye-ran (Im Ji-eun), nyolong arta celengan kagunganipun sekawan wanita punika
Salajengipun, dumadi tim ingkang kasebat Bong Chon Girl Scout kanggé ngoyak tiyang ingkang sampun nyolong artanipun
Karuwetan mboten saget dipunselaki
"Girl Scout" dipunbabar kanggé sagung para pamirsa ing Koréa Kidul ing tanggal 5 Juni 2008, sasampunipun telat anggènipun badhé mbabar, ingkang limrahipun sasi April
Filem punika mlebet urutan kalima ing box office, kanthi ngempalaken arta US$ 163.122, lan bathi US $ 1.523.142.
The Boy Next Door The Boy Next Door inggih punika sesirah filem erotis thriller saking Amérikah Sarékat ingkang dipundamel taun 2015
Filem punika dipunsutradarani Rob Cohen
dhedhasar skénario anggitanipun Barbara Curry
Ingkang maragani filem punika antawisipun Jennifer Lopez, Ryan Guzman, John Corbett, Ian Nelson, lan Kristin Chenoweth
"The Boy Next Door" nyariyosaken bab teror ingkang dipunlampahaken déning satungaling priya nem dhumateng wanita ingkang dipuntresnani
Claire Peterson (Jennifer Lopez), guru ing pawiyatan SMA, saweg nglampahi prosès pegatan kaliyan semahipun, Garret (John Corbett)
Pacangan punika gadhah remaja putra namanipun Kevin (Ian Nelson)
Claire nyuwun pegatan sasampunipun mirsani sémahipun sesambetan kaliyan sekretarisipun
Sasampunipun pepisahan, Claire pinanggih kaliyan Noah (Ryan Guzman), satunggaling nem-neman gagah ingkang manggèn ing sisih griyanipun
Awit tetepangan, Claire lan Noah sansaya raket
Noah remen sanget dhumateng randha ayu punika
Semanten ugi Claire, ingkang kapincut sasampunipun mirsani Noah tanpa busana miyos jendhéla kamaripun
Ing satunggalipun dinten, nalika Kevin mboten wonten griya, Noah nimbali Claire dhumateng griyanipun supados mbiyantu masak
Kaanan punika kalajengaken ing méja dhahar
Noah nyobi ngrayu Claire
Sinaosa wiwitanipun radi awrat, nanging Clair kepara kendel kémawon, saéngga kekalihipun nglampahi adegan seks
Enjingipun, Claire ngendika dhumateng Noah bilih piyambakipun radi getun, nanging pratélan punika ndadosaken Noah mboten kepranan
Awit saking punika, Noah ingkang yuswanipun sami kaliyan Kevin lan dados muridipun Claire ing sekolahan, lajeng ndamel keruwetan
Napa malih Noah mirsani mantan semahipun Claire asring rawuh wonten griyanipun
Noah ingkang rumiyin remaja saé-saé kemawon, ngedalaken prilaku aslinipun, saestu mbebayani
Claire kaancam kelangan putra, pedamelan lan gesangipun.
Bèntèng Pendhem Ambarawa Benteng Fort Willem I utawi Bèntèng Pendhem Ambarawa inggih punika yasan sujarah ingkang dumunung wonten Ambarawa, Kabupatèn Semarang, Jawa Tengah
Bèntèng ingkang dipunyasa taun 1834 dumugi taun 1845, kapernah wonten sisihipun Museum Kereta Api, utawi sawingkingipun Rumah Sakit Umum Daerah (RSUD) Ambarawa, dados satunggal kaliyan Lembaga Pemasyarakatan (Lapas) Kelas II Ambarawa
Bèntèng niki naté dipun-ginakaken minangka latar pamundhutan gambar filem "Soekarno" ingkang dipunsutradarani Hanung Bramantyo
Ngginakaken ukara "pendhem" amargi bètèng punika dumunung ing sangandhapipun siti utawi kakubur, minangka siasat perang
Manawi badhé dhateng bètèng punika, wonten kalih margi mlebet, ingkang kaping sapisan saget miyos margi caket Rumah Sakit Umum Daerah (RSUD) Ambarawa
Wondéné margi sanèsipun lumantar kori mlebet tumuju Lembaga Pemasyarakatan (Lapas) Ambarawa, lan saking mriku yasan wonten ing sisih kiwa
Ing dasawarsa 1840-an nalika VOC nguwaosi tlatah Jawa, Ambarawa dados panggènan ingkang sekéca kanggé perang, amargi wonten antawisipun Semarang lan Surakarta
Wiwitan abad 18, VOC yasa kathah bètèng ing jalur Semarang – Oenarang (sapunika Ungaran) – Salatiga – Surakarta (Sala)
Rancangan punika kasusun supados saget ngrembakaaken sesambetan kaliyan Karajan Mataram
Barak-barak militèr ugi dipunyasa ing kutha-kutha punika, kalebet Ambarawa
Nalika dipunkuwaosi dé Kolonel Hoorn, taun 1827-1830, naté wonten barak militèr ingkang nyimpen barang-barang kabutuhan militèr, lan ing taun 1834 diyasa satunggaling bètèng modhèren ing Ambarawa ingkang salajengipun dipuntengeri Benteng Willem I, ingkang rampung taun 1845
Taun 1853 dumugi 1927 bètèng punika kaginaaken minangka barak militèr déning KNIL, supados saget gampil anggènipun sesambetan kaliyan Magelang, Yogyakarta, lan Semarang lumantar ril sepur.
"My Palpitating Life") inggih punika filem sandiwara saking Koréa Kidul ingkang dipundamel taun 2014
Filem punika dipunsutradarani E J-yong
Ingkang dhedhasar skénario anggitanipun E J-yong lan Oh Hyo-jin, dipunangkat saking novèl karyanipun Kim Aeran kanthi sesirah "My Palpitating Life" ingkang dibabar taun 2001
Ingkang maragani filem punika antawisipun Song Hye-kyo lan Kang Dong-won
Ing taun 2015, "My Brilliant Life" pikantuk pangaji saking Third Place Audience Award wonten Udine Far East Film Festival kaping 17
"My Brilliant Life" dipunbabar ing tanggal 3 Sèptember 2014 déning CJ Entertainment
"My Brilliant Life" nyariyosaken bab sesambetan asmara antawisipun Dae-soo ingkang tuhu kaku, lan Mi-ra, wanita ayu ingkang asring ngendikan mboten saé
Yuswanipun Dae-soo lan Mi-ra punika taksih pitulas taun nalika ngandhut
Putranipun, Ah-reum, miyos kanthi genetik ingkang mbènteni nama progeria, ingkang ndadosaken yuswanipun énggal sepuh
Taun-taun salajengipun, nalika Ah-reum taksih yuswa pitulas taun, badanipun katingal sampun katingal kados déné tiyang sepuh yuswa wolung puluh taunan
Ah-reum lajeng nyerat satunggaling cariyos babagan tiyang sepuhipun ingkang taksih nèm lan kasmaran, lan gadhah kekajengan supados pikantuk bebungah ing dinten tanggap warsanipun kaping pitulas mangkih.
Sindu Putra Sindu Putra (#ALIH) inggih punika salah satunggalipun seniman saking Indonésia
Namanipun sampun misuwur lumantar sapérang karyanipun awujud geguritan ingkang dipunmot ing sawenèh ariwarta lan kalawarta
Awit saking kaprigelanipun, Sindu Putra nampi pangaji saking Kusala Sastra Khatulistiwa lumantar karyanipun ing kategori geguritan kanthi sesirah "Dongèng Anjing Api" ing taun 2009
Sindu Putra lair ing Bali, tanggal 31 Juli 1968
Nelatèni nyerat awit taksih wonten Sekolah Menengah Pertama (SMP), taun 1982
Kawitanipun, karyanipun dipunmot ing "Bali Post Minggu" (1982)
Salajengipun karyanipun uga dipunmot ing ariwarta saking Yogyakarta lan Jakarta antawisipun "Nusatenggara, Minggu Pagi, Merdeka Minggu, Hai, Bentara Kompas, Tempo, Media Indonesia, Jurnal Cak, Jurnal Puisi" dan "Kalam"
Karya sanèsipun karonce wonten sajeroning antologi "Perjalanan" (SMK, 1990), "Batu Beramal" (HP3N Batu,1994), "Bunga Rampai Puisi Bali" (1996), lan "Bali The Morning After" (1999)
Buku geguritan ingkang sampun dipunbabar inggih punika "Kemah Malam Burung Malam" (Pojok Sanur Interprise (2000), "Rumah Ilalang" (sesarengan IAO Suwati Sideman ,2003)
Sindu Putra naté katimbalan ngrawuhi adicara Winternachten Overzee ing Yogyakarta (2001), maos geguritan ing Ubud Writers & Readers Festival, Bali 2004
Taun 2005 piyambakipun kasil menang wonten adon-adon Cisadane Award (Dewan Kesenian Tangerang).
Anggoro Suprapto Anggoro Suprapto (#ALIH) inggih punika salah satunggalipun sastrawan saking Indonésia
Namanipun misuwur lumantar karyanipun awujud carita cekak, novèl, lan geguritan ingkang dipunmot wonten sawenèh ariwata lan kalawarta awit taun 1979 ing antawisipun "Suara Merdeka, Majalah Kartini, Swadesi, Buana Minggu, Mingguan Bahari, Majalah Krida, Harian Kartika", lan "Kompas"
Anggoro Suprapto lair di Kabupatèn Pathi, Jawa Tengah, tanggal 17 Agustus 1962
Nglampahi pawiyatan Sekolah Menengah Pertama SMP lan Sekolah Menengah Atas SMA wonten Kutha Semarang, lan ngampungaken pawiyatan luhur wonten Sekolah Tinggi Ilmu Komunikasi (STIK) Semarang, ing taun 1993
Wondéné pawiyatan pascasarjana-nipun dirampungaken wonten Sekolah Tinggi Dr
Saderengipun nampi gelar sarjana, awit 1983 Anggoro Suprapto nyambut damel minangka juru warta lan redhaktur ing ariwarta "Harian Suara Merdeka" dumugi taun 1998
Sesarengan kaliyan Bambang Sadono, Handry TM, lan Timur Sinar Suprabana ngyasa Kulawarga Penulis Semarang (KPS) ingkang miyosaken kathah sastrawan énggal
Kajawi nyerat karya sastra lan minangka juru warta, piyambakipun ugi nelateni babagan "disain grafis" minangka panyungging lan komikus
Buku komikipun, "Pudar", dipunmot sinambungan ing kalawarta "Mingguan Bahari" (1980)
Anggoro ugi naté ngemban adicara sastra ing Radio Suara Sakti Semarang.
Avianti Armand Avianti Armand (#ALIH) inggih punika seniman saking Indonésia
Namanipun sampun misuwur lumantar sawenèh karyanipun awujud geguritan ingkang dipunmot wonten ariwarta lan kalawarta
Kajawi nyerat, piyambakipun ugi nelateni pedamelan minangka juru gambar yasan (arsitek) lan dhosèn tamu ing Jurusan Arsitektur Universitas Indonesia lan Disain Interior, Fakultas Disain Interior Universitas Pelita Harapan
Avianti Armand punika salah satunggalipun panampi pangaji Kusala Sastra Khatulistiwa ing kategori geguritan lumantar pakaryanipun kanthi sesirah "Perempuan yang Dihapus Namanya", ing taun 2011
Avianti Armand miyos ing Jakarta, tanggal 12 Juli 1969
Wiwit taksih remaja, piyambakipun sampun raket dhumateng donyaning kasusastran mliginipun geguritan
Karyanipun kasil dipunmot ing sawenèh ariwarta lan kalawarta
Kajawi nyerat, Avianti Armand ugi nelateni pedamelan minangka juru gambar yasan (arsitèk) awit taun 1992
Rancangan gambar griyanipun kepara menangi pangaji saking IAI (Ikatan Arsitek Indonesia), ing taun 2008
Taun 2010 piyambakipun nggagas ngyasa bengkel kerja lan pagelaran arsitèktur lan kutha kanthi tajuk Ruang Tinggal Dalam Kota ingkang ditindakaken ing Komunitas Salihara